**Príloha č. 1: Opis predmetu zákazky, jeho technická špecifikácia a návrh na plnenie kritérií**

(Príloha č. 1 Výzvy na predkladanie ponúk je zároveň Prílohou č. 1 Rámcovej dohody)

**Zákazka:** Dodávka činidla na redukciu NOx plynov

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Údaje uchádzača:**

|  |  |
| --- | --- |
| 1. Obchodné meno (názov) uchádzača: |  |
| 2. Adresa sídla uchádzača: |  |
| 3. IČO: |  |
| 4. Kontaktná osoba uchádzača pre účely tejto zákazky (meno a priezvisko): |  |
| 5. Číslo telefónu kontaktnej osoby: |  |
| 6. E-mailová adresa kontaktnej osoby: |  |

*(Údaje v bodoch 1.,2.,3. obstarávateľ požaduje doplniť v súlade s  informáciami uvedenými vo Výpise z obchodného resp. živnostenského registra !)*

**Opis predmetu zákazky a jeho technická špecifikácia**

Predmetom zákazky je dodávka činidla na redukciu NOx plynov pre autobusy mestskej hromadnej dopravy (MHD) vrátane poskytnutia nádrže na príjem, skladovanie a výdaj tohto činidla počas zmluvného obdobia na základe uzavretej Rámcovej dohody, ktorá je výsledkom verejného obstarávania zákazky.

Pod pojmom „činidlo na redukciu NOx plynov“ sa na účely tejto zákazky rozumie tovar (ďalej aj ako „činidlo“ alebo „aditívum“) na trhu dodávané pod názvom AdBlue. Jedná sa o 32,5 % vodný roztok močoviny, vyrobený z technicky čistej močoviny a demineralizovanej vody. Obstarávateľ bude používať činidlo do autobusov MHD. Kvalita dodávaného činidla musí zodpovedať špecifikáciám, ktoré sú uvedené v norme ISO 22241-1.

Predpokladaná spotreba činidla za 24 mesiacov: 80 000 litrov (pri priemernej ročnej spotrebe činidla na úrovni cca 40 000 litrov).

Vyššie uvedené predpokladané odobraté množstvo činidla za 24 mesiacov nebude zmluvne záväzné, má iba orientačný charakter a skutočné odobraté množstvo sa môže líšiť od predpokladaného odobratého množstva činidla.

Prekročenie alebo nedočerpanie predpokladaného objemu predmetu zákazky nie je dôvodom na zrušenie zmluvného vzťahu, prípadne nárokovanie si akýchkoľvek sankcií voči obstarávateľovi.

*Umiestnenie a prevádzkovanie poskytnutej nádrže:*

Nádrž na príjem, skladovanie a výdaj činidla bude umiestnená vo vnútornom priestore vykurovanej uzamykateľnej a stráženej haly obstarávateľa, kde neklesá teplota pod bod mrazu, t.j. nádrž nebude vystavená priamym klimatickým účinkom. Umiestnenie nádrže v krytom priestore haly nebude brániť plneniu tejto nádrže prostredníctvom potrubia z pristavenej cisterny.

Obstarávateľ požaduje, aby vzhľadom na ponúknutý objem nádrže a skutočnú spotrebu činidla počas zmluvného obdobia boli optimálne prispôsobené intervaly dopĺňania činidla do nádrže zo strany dodávateľa.

Požiadavky na poskytnutú nádrž na príjem, skladovanie a výdaj činidla sú uvedené nižšie v bode 1. Ponuka nádrže.

Obchodno-zmluvné podmienky realizácie predmetu zákazky sú uvedené v návrhu Rámcovej dohody (Príloha č. 3).

**1. Ponuka nádrže**

Na realizovanie predmetu zákazky uchádzač dáva k dispozícii obstarávateľovi nádrž na príjem, skladovanie a výdaj čininidla na redukciu NOx plynov ........(tu uchádzač uvedie obchodný názov/model/typ nádrže) ..........., ktorej využiteľný objem je ....... (tu uchádzač uvedie využiteľný objem v m3) ........ a ktorej rozmery sú .......(tu uchádzač uvedie rozmery nádrže: dĺžka x šírka x výška v mm)....... .

Uchádzač zároveň vyhlasuje a podpisom tejto prílohy potvrdzuje, že ponúknutá nádrž na príjem, skladovanie a výdaj činidla na redukciu NOx plynov spĺňa nasledovné technické požiadavky, ktoré určil obstarávateľ:

1)objem nádže: 4500 – 6000 m3

2)izolácia vnútornej nádrže: nie

3)bezpečnostné prevedenie nádrže: dvojplášťové

4)dĺžka výdajnej hadice: optimálne 6 metrov (nie kratšia)

5)naviják výdajnej hadice: áno

6)plniace potrubie so suchou spojkou umožňujúce plnenie nádrže z pristavenej cisterny: áno

7)výdajný stojan: áno

8)automatická výdajná pištoľ: áno

9)držiak výdajnej pištole: áno

10)maximálne (doporučené) rozmery nádrže v mm (dĺžka x šírka x výška): 3000x2500x2500

11)elektrické (ponorné) čerpadlo: áno

12)ovládanie zapnutia a vypnutia čerpadla na držiaku výdajnej pištole: áno

13)meranie aktuálnej hladiny činidla: áno

14)meranie prietoku čerpaného činidla: áno

15)V rámci systému monitorovania nádrže: a)indikácia priesakov: áno

b)indikácia preplnenia: áno

Technický list poskytnutej nádrže uchádzač predkladá v ponuke a to ako Príloha č. 2 návrhu Rámcovej dohody.

**2. Návrh na plnenie kritérií**

Uchádzač ponúka obstarávateľovi tovar (činidlo na redukciu NOx plynov), ktoré má schválený obchodný názov .......(tu uchádzač uvedie obchodný názov tovaru) ........... a ktorého kvalita zodpovedá špecifikáciám uvedeným v norme ISO 22241-1.

Uchádzač doplní ceny v stĺpci č. 2 a 4 tabuľky zaokrúhlené na tri desatinné miesta:

|  |  |  |  |
| --- | --- | --- | --- |
| 1. | 2. | 3. | 4. |
| Činidlo na redukciu NOx plynov | **Jednotková cena (EUR bez DPH za 1 liter)** | **Predpokladané odberové množstvo v litroch** | **Cena spolu v EUR bez DPH za predpokladané odberové množstvo tovaru\***  **(stĺpec č. 2 x stĺpec č. 3)** |
|  | 80 000 |  |

Poznámka: \* hodnotiace kritérium

**Jednotková cena v EUR bez DPH za 1 liter činidla uvedená v stĺpci č. 2 tabuľky zahŕňa všetky náklady spojené s realizovaním predmetu zákazky (vrátane dopravných nákladov, nákladov súvisiacich s poskytnutím, prevádzkovaním a údržbou resp. servisom nádrže na príjem, skladovanie a výdaj činidla na redukciu NOx plynov, vrátane zaškolenia obslužného personálu kupujúceho) a je platná počas celej doby trvania platnej a účinnej Rámcovej dohody.**

Ak uchádzač nie je platiteľom dane z pridanej hodnoty (DPH) v Slovenskej republike, v takom prípade na túto skutočnosť upozorní tu: ........................................................................

**Uchádzač o zákazku svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa, ktoré sa týkajú realizácie/dodania predmetu zákazky. Všetkým informáciám, požiadavkám a podmienkam, ktoré sú uvedené v tejto Prílohe uchádzač porozumel, akceptuje ich a zaväzuje sa podľa nich predmet zákazky dodať.**

**Miesto:**

**Dátum:**

**Meno a priezvisko osoby, ktorá potvrdzuje podpisom tento dokument za uchádzača:**

**Vlastnoručný podpis osoby za uchádzača:**